《食梨》
宋代·孔平仲

东方早寒雪霜挚，新梨十月已满市。削成黄蜡圆且长，味甘骨冷体有香。

芳尊命友先众果，百十磊砢升君堂。赠君玉壶层冰之皎洁，副以金茎皓露之清凉。

奈何拨火取煨栗，梨虽至美或不尝。颦眉三咽手摩腹，谓此发病为第一，夺之儿口饧止哭。

君不记南方无此物，五更酒渴唤水时，思此千里莫致之。

及今乃以多见贱，南方橘柚东方梨。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。